b'\n_START_ARTICLE_\nMladinska politika\n_START_SECTION_\nHorizontalne mladinske politike\n_START_PARAGRAPH_\nKot horizontalna mladinska politika razumemo ukrepe, usmerjene predvsem v integracijo mladih v ekonomsko \xc5\xbeivljenje skupnosti._NEWLINE_V horizontalno smer spadajo ukrepi, ki so sicer sestavni del drugih (podro\xc4\x8dnih) politik, vendar \xc5\xbeeli dru\xc5\xbeba s posebnimi ukrepi za mladino \xc5\xa1e posebej zagotoviti spodbujevalne okoli\xc5\xa1\xc4\x8dine za la\xc5\xbejo integracijo mladih v dru\xc5\xbebo (stanovanjska politika, politika zaposlovanja, zdravstvena politika, izobra\xc5\xbeevalna politika itd.). Ukrepi so lahko torej namenjeni izklju\xc4\x8dno mladim ali pa gre za ukrepe, ki predstavljajo mladinsko razse\xc5\xbenost v ukrepih za prebivalstvo kot celoto. Dru\xc5\xbeba potrebuje avtonomne posameznike, ki so se sposobni vklju\xc4\x8devati vanjo. Avtonomijo spodbujajo ravno ukrepi horizontalne ravni.\n_START_SECTION_\nVertikalne mladinske politike\n_START_PARAGRAPH_\nKot vertikalna mladinska politika razumemo ukrepe, ki so lastni prostoru mladine in predstavljajo podporne mehanizme za razvoj mladinskega dela, delovanja mladinskih organizacij, participacije mladih in informiranja mladih (Beo\xc4\x8danin 2010). Ukrepov, ki so prvenstveno lastni prostoru mladine in so namenjeni spodbujanju vklju\xc4\x8devanja mladih v mladinsko delo, zagotavljanju pogojev za izvajanje mladinskega dela ter izdelavi in oblikovanju osnov za dolo\xc4\x8danje ciljev in ukrepov na podro\xc4\x8dju mladinske politike, vklju\xc4\x8dno z razli\xc4\x8dnimi oblikami vklju\xc4\x8devanja mladih v oblikovanje ukrepov mladinske politike, ni mogo\xc4\x8de zagotoviti v okviru drugih javnih politik, zato pravimo, da spadajo med t. i. vertikalne ukrepe (Beo\xc4\x8danin in drugi 2011). Ti se odra\xc5\xbeajo v specifi\xc4\x8dnih potrebah mladih in mladinskega dela._NEWLINE_Vir: Bakovnik N., Beo\xc4\x8danin T., Berglez S., Dadi\xc4\x8d K., Lebar L., Lebi\xc4\x8d T., Mesec S., Mu\xc5\xbeica R., Praprotnik L., Ranc I., Straus M. (2012). Lokalna mladinska politika. Ljubljana: Zveza \xc5\xa0KIS; Ajdo\xc5\xa1\xc4\x8dina: Mladinski svet.'